Diari Oficial de la Generalitat Valenciana


Sumari del DOGV 3411, del 13-01-1999 (1998/11065)

Informació pública del Programa d'Actuació Integrada per al Desenvolupamnet dels Terrenys Compresos dins de la Unitat d'Execució UE-1, també denominada el Campés, del sòl urbà de l'Eliana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11674


Organisme emissor
:   Actuacions Urbanes per a la Promocio de Vivendes, SL

Tipus de document
:   Anunci

Informació pública del Programa d'Actuació Integrada per al Desenvolupamnet dels Terrenys Compresos dins de la Unitat d'Execució UE-1, també denominada el Campés, del sòl urbà de l'Eliana. [1998/Q11283]
  
La mercantil Actuacions Urbanes per a la Promoció de Vivendes, SL, amb el codi d'identificació fiscal B-96546163 i domicili, a l'efecte de notificacions i consulta d'expedient, al carrer del General Avilés, número 61, 7, 14, de València, ha formulat el Programa d'Actuació Integrada per al Desenvolupament dels Terrenys Compresos dins de la Unitat d'Execució UE-1, anomenada també el Campés, del sòl urbà de l'Eliana, els límits del qual són els següents:
  
Àmbit I. Superfície aproximada: 33.664 metres quadrats. Límits: nord: ronda de l'Oest, establida en les Normes Subsidiàries de Planejament; sud: avinguda de la Pobla de Vallbona; est: avinguda del Camp de Túria; i oest: camí establit en les Normes Subsidiàries, el qual forma part del sector 7-1 del sòl apte per a urbanitzar.
  
Àmbit II. Superfície aproximada: 5.648 metres quadrats. Limits: nord: avinguda del Poliesportiu; sud: sector 7-1 del sòl apte per a urbanitzar delimitat en les Normes Subsidiàries de Planejament; est: avinguda del Camp de Túria; i oest: terrenys qualificats com a sistema general educatiu/cultural en les Normes Subsidiàries del Planejament.
  
Al programa esmentat l'ha acompanyat l'avantprojecte d'urbanització, el pla de reforma interior i el projecte d'homologació a la Llei 6/1994, de les Normes Subsidiàries en l'àmbit afectat.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Pel tant, i en compliment del que es disposa en els articles 48.1.c, en relació amb el 46.2, 3 i 4, i 52.1 de l'esmentada llei, s'estableix un termini d'informació pública del programa i la resta d'instruments i documents que l'acompanyen, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona interessada podrà consultar l'acta de protocolització del programa i la resta d'instruments i documents ressenyats a la notaria d'Eva Giménez Moreno, situada a la plaça del Sol, número 4, de Bétera, des de les 10.00 fins a les 14.00 hores, de dilluns a divendres, tots el dies hàbils del període d'informació pública, i en podran limitar la intervenció a examinar la documentació que se'ls exhibisca o sol·licitar i obtenir còpies de l'acta de protocolització del programa i dels instruments i documents esmentats.
  
El programa indicat, juntament amb la resta d'instruments i documents, es depositaren a l'Ajuntament de l'Eliana el dia 1 de desembre de 1998, on també es podran consultar durant idèntic període de temps i horari.
  
Durant el termini esmentat, es podran presentar tant al·legacions com alternatives tècniques diferents a l'exposada al públic a l'Ajuntament de l'Eliana, així com propostes juridicoeconòmiques per a executar qualsevol de les alternatives.